[{"text_idx": "#000001", "text": "20. aprilli o\u0303htul, Anija mo\u0303isas toimunud ta\u0308nuu\u0308ritusel lo\u0303petati pidulikult Po\u0303hja-Eesti maitsete aasta ning anti u\u0308le su\u0308mboolne vineerist ra\u0308ndkahvel, mis liigub maikuus edasi Ja\u0308rvamaale tutvustama uue piirkonna toidukultuuri."}, {"text_idx": "#000002", "text": "Aasta toidupiirkonda su\u0308mboliseeriva ra\u0308ndkahvli vastu vo\u0303tnud Maaeluministeeriumi kantsler Tiina Saron ta\u0308nas Po\u0303hja-Eesti piirkonda maitsete aasta sisustamise eest. \u201eToidupiirkonna tiitliga koos ra\u0308ndab mo\u0308o\u0308da Eestit ka selle su\u0308mbol \u2013 ra\u0308ndkahvel. Aita\u0308h, et olete seda ha\u0308sti ja uhkusega hoidnud! Ko\u0303ik senised toidupiirkonnad on olnud oma na\u0308gu. Mo\u0303ni piirkond on silma paistnud toiduu\u0308ritustega, mo\u0303nes on olnud palju va\u0308ikeseid tublisid toidutootjaid, mo\u0303nel tugevad toidupakkujad ja kohvikukultuur,\u201c so\u0303nas kantsler. \u201eToidupiirkonna valimisest on to\u0303uke saanud uued traditsioonid ja algatused ning toidu tootjate ja pakkujate koosto\u0308o\u0308vormid. Po\u0303hja-Eesti maitsete aastast ja\u0308i kindlasti meelde avatud triiphoonete pa\u0308ev. Loodame, et selle korraldamine saab samuti traditsiooniks.\u201c"}, {"text_idx": "#000003", "text": "Tiina Saroni so\u0303nul on aasta toidupiirkonna tiitel u\u0308helt poolt tunnustus juba tehtud to\u0308o\u0308 eest toidukultuuri edendamisel, aga samal ajal ka innustus tulevikuks \u2013 see on vo\u0303imalus esitleda laiemale avalikkusele piirkonna parimaid maitseid. See, kui ha\u0308sti maitsete aasta o\u0303nnestub, so\u0303ltub eelko\u0303ige piirkonna ettevo\u0303tete koosto\u0308o\u0308valmidusest, uuenduslikest ideedest ja u\u0308histe so\u0303numite edastamisest."}, {"text_idx": "#000004", "text": "Po\u0303hja-Eesti maitsete aasta projektijuhi Eha Paasi so\u0303nul aitas toidupiirkonnaks olemine tuua Po\u0303hja-Eesti piirkonna rohkem na\u0308htavale ja kutsus kohalikke toiduettevo\u0303tjaid vo\u0303rgustikuga liituma."}, {"text_idx": "#000005", "text": "Po\u0303hja-Eesti maitsete aasta lo\u0303pusu\u0308ndmusena na\u0308gi ilmavalgust ka Po\u0303hja-Eesti toiduraamat, mille koostasid Ene Lill ja Arno Kannike. Raamatu esitlus toimus samuti ta\u0308nuu\u0308rituse raames."}, {"text_idx": "#000006", "text": "\u201cAlustasime Po\u0303hja-Eesti maitsete aastat 54 ettevo\u0303tjaga. Nu\u0308u\u0308dseks on meiega liitunud juba 71 kohalikku va\u0308ike- ja pereettevo\u0303tet, kes peavad oluliseks puhast kohalikku toorainet ja Po\u0303hja-Eesti toidupa\u0308rimust,\u201d so\u0303nas Paas. Lisaks andis ta\u0308htis aasta po\u0303hjust uusi traditsioone luua ja vanu elavdada."}, {"text_idx": "#000007", "text": "\u201cAlgatasime ta\u0308iesti uue u\u0308rituse \u2013 avatud triiphoonete ja aedade pa\u0308eva, millega ja\u0308tkame ka sellel aastal. Ko\u0303ik on septembri esimesel na\u0308dalavahetusel oodatud ku\u0308lastama Po\u0303hja-Eesti aedu, verandasid ja kasvuhooneid ning nautima hooajalist omakasvatatud toitu. Va\u0308rske hingamise sai ka traditsiooniline Lahemaa restoranide na\u0308dal, kuhu kaasasime lo\u0303ppenud aastal suurema ringi restorane kogu Po\u0303hja-Eestist ehk Viimsist Va\u0308ike-Maarjani. Kohalikku toitu sai nautida erinevates atmosfa\u0308a\u0308rides mo\u0303isarestoranist ko\u0303rtsini. Restoranide na\u0308dal toimub ka saabuval su\u0308gisel, ta\u0308pne teave on meie kodulehel.\u201d"}, {"text_idx": "#000008", "text": "Po\u0303hja-Eesti toidupiirkonna tunnuslause on \u201cPaepealsed maitsed\u201d, kuna piirkond asub paepealsel rannamaal, kus paas on na\u0308ha ja ka\u0308ega katsuda. Po\u0303hja-Eestis olulised toiduained on aegade va\u0308ltel olnud kartul, oder, kala ja viin. Lisaks on kujundanud Po\u0303hja-Eesti toidukultuuri kaunite mo\u0303isate olemasolu; suurima panuse maitsete aasta elluviimisesse andsid oma tegevustega Sagadi, Palmse ja Anija mo\u0303is. Pa\u0308rimuse kohaselt muudavad piirkonna eriliseks ka suveko\u0308o\u0308gid ja triiphooned. 19. sajandil hakati mo\u0303isate juurde rajama seoses aianduse osata\u0308htsuse to\u0303usuga arvukalt kasvuhooneid, vanema nimetusega triiphooneid (saksa Treibhaus). Lisaks eksootilisemate taimede kasvatamisele nauditi seal ka su\u0308gistalviseid kohvijoomisi. Sellest kujunes ka maitsete aasta u\u0308ks kesksemaid ma\u0308rkso\u0303nu. Augustis korraldati piirkonnas avatud triiphoonete ja verandade pa\u0308ev. Esimest korda avasid oma aiad, verandad ja triiphooned Po\u0303hja-Eesti mo\u0303isad, talud ja kodukohvikud."}, {"text_idx": "#000009", "text": "Toidupiirkonna valimise eesma\u0308rk on tugevdada piirkondi la\u0308bi toidukultuuri. Toidupiirkonna tiitlit on kandnud ja varasematel aastatel oma maitsetega meie toidulaudu rikastanud Hiiumaa, Peipsimaa, Pa\u0308rnumaa, Vana-Vo\u0303romaa ning viimati Haapsalu ja La\u0308a\u0308nemaa."}]